NBA: Uspješni Pistonsi i Kingsi (27/4/04) - 2004-04-27
Obje ekipe vode 3-1 i za prolazak im treba još po jedna pobjeda
Boston Celticsi su objavili da dosadašnji privremeni prvi trener momčadi John Caroll neće voditi ekipu u sljedećoj sezoni. Caroll, inače dugogodišnji pomoćni trener Celticsa, preuzeo je dužnost u siječnju od Jima O’Briena koji je u međuvremenu postao trener Philadelphia 76ersa. Pod vodstvom Carolla Celticsi su uspjeli ući u doigravanje, međutim ispali su već u prvom krugu - Indiana Pacersi su ih pobjedili rezultatom 4-0 u dobijenim utakmicama. U preostalim utakmicama doigravanja NBA-a Detroit Pistonsi su u gostima pobjedili Milwaukee Buckse rezultatom 109-92. Pobjedu je Pistonsima donio ponajviše odličan postotak ubačaja, a posebno se istaknuo Richard Hamilton s 27 poena. Kod Bucksa, Toni Kukoč je na parketu proveo 22 minuta, odlično igrajući u napadu, postigao je 15 poena s postotkom ubačaja od 75 posto. Ukupno, Pistonsi vode 3-1 u dobijenim utakmicama, za prolaz u drugi krug doigravanja treba im još samo jedna pobjda. Sljedeća se utakmica igra u četvrtak u Detroitu. Prednost od 3-1 u dobijenim utakmicama ostvarili su i Sacramento Kingsi nad Dallas Mavericksima. Utakmica je bila rezultatski prilično neizvjesna. Konačni rezultat 94-92.